En 1643 les tropes de Felip IV d'Espanya, que també plantava cara a la península a la rebel·lió de Catalunya coneguda com la Guerra dels Segadors eren derrotades en la batalla de Rocroi i a la Batalla naval de Cartagena. El 1645, el mariscal suec Lennart Torstensson va derrotar a un exèrcit imperial en la batalla de Jankau, prop de Praga, i Lluís II de Borbó-Condé va derrotar l'exèrcit bavarès en la batalla de Nördlingen de 1645. En 1647 França i Suècia van envair Baviera i al duc de Baviera, a signar el 14 de març de 1647 la Treva d'Ulm i renunciar a la seva aliança amb el Sacre Imperi Romanogermànic. A la tardor va trencar la treva i va tornar amb els imperials. En 1648 els suecs i els francesos van derrotar l'exèrcit imperial en les batalles de Zusmarhausen i Lens. Únicament els territoris de la pròpia Àustria van romandre segurs en mans dels Habsburg.